Document ID: /roh_data/filtered/fineweb-2-filterrobots_roh.jsonl.gz/50333

A partir dad oz spidan scolaras e scolars grischuns ina giada per emna en ina bavrola e laschan analisar la prova sin il coronavirus. Cun quests tests facultativs en tuttas scolas dal Grischun pon chadainas da transmissiun vegnir reducidas, communitgescha il chantun.
Vitiers possian uschia er vegnir evitadas quarantinas per l'entira classa u scola. Ils tests èn facultativs e tuttina sa participeschian 19'000 scolaras e scolars da 109 scolas a questa acziun, da la scolina fin al gimnasi, hai num.